ــ السلام عليكم.
""""""""""""""''''''''''''''''''
#بقلم _الكاتبة _ناز
سمر: من بعد ماعترفلي احمد واني مارديت علي نهائياً مااجة لبيت جدو ولاا راسل ابد البنات راد يروحن البيت عمو سمير ولحن
الة اروح وياهن اني رفضت بس هنة ماقبلن يروحن الة اني اروح ويااهن اني كلبي كام يدك سريع لان احمد هنااك وخاف يشوفني بيتهم
شنو موقفي يصير كدامة لان اتجاهلتة ومارديت
علي رحنة البيتهم سلمنة وطبينة كعدنة بلصالة مجان اكو احد بيتهم بس همة.
شوية واجتي فيروز ونور سلمن وكعدن يمنة.
فيروز: شهل غيبة يولن.
مهاا: والله انتي كاطعة بعد متجين.
فيروز: والله ياعيني مشغولة.
رقية: ليش خية شعندج شركات لو شنو.
فيروز: ايي بضبط.
مهاا:لا صدك والله ليش متجين بعد خااف زعلانة علينة.
فيروز. لاا ولجج يبعد روحي ليش ازعل بس شوية مريضة ومالي خلك اطلع.
_سمر: البنات يحجن واني صافنة كلساع واكول هسة احمد يجي.
البنات يحجن ونور صاافنة تخوزر بية يربي خبلتني هااي البنية يمكن بالعة لسانهة لو بيهة توحد لو خرسة شنو سالفتهة اباوع عليهة تخوزر بية لو تشوف نرجس وجهة يكوم ينطي الوان يكول ماخة رجلهة.
رقية: هاا نرجس وين صافنة.
سمر: لا مصافنة.
رقية: بلة يولي صافنة.
سمر: لاا يولي كتلج مصافنة.
رقية: يلاا يلاا مصافنة سمر ام الاندومي.
سمر: بضحكة يول اني بلكوة نسيت السالفة
وانتي ذكرتيني شكد خبيثة.
رقية: هية سالفتج هم تنسي.
فيروز سئلت ؏شنو دنحجي وحجينالهة خربت ضحك.
نرجس: طلع فهد من الغرفة واني احسس بشعور كلش حلو ماعرف اوصفة بس بنفس الوقت خاايفة ماعرف ليش عدلت نفسي شوية ونزلت جوة لكيت عمة دتصب بلغدة كتلهة اسلعدج كالت ايي بنيتي بس سوي الزلاطة سويت الزلاطة ورحت وديت السفرة ودنكت فرشتهة رفعت راسي واشوف فهد يخوزر بيهة
رحت ماهتميتلة اشو هاذة لحكني للمطبخ يمة عزة بعيني غيرت طريقي وصعدت الغرفتي كلت اكيد راح اترزل بس ماعرف ع شنو.
صعدت الغرفتي وقفلت الباب واسمع فهد يدك بلباب وبصوت ناصي يكول افتحي.
نرجس:يمة عزة هاذة شبي والله ماسويت شي.
فهد: نرجس افتحي الصخاام.
نرجس: فهد شبيك شتريد.
فهد: عيونة الفهد بس افتحي الباب عندي حجايتين اكولهن واطلع.
أنت تقرأ
احضان من جمرMystery / Thriller
للعينِ سِحْرٌ فاتكٌ قتّالُ ورموشُها تحتَ السيوفِ نِبالُ ما للمليحةِ لا تجودُ بنظرةٍ أمْ أنّ بدء الوصلِ فيه دلالُ بعضُ العيونِ تريكَ كونًا هادئا والبعضُ فيها يَكمُنُ الزلزالُ